open-index/open-wikipedia-markdown huggingface dataset:
Pemain tengah

Dalam bola sepak, seorang **pemain tengah** ialah seorang pemain yang posisinya terletak di tengah padang di antara penyerang dan pertahanan (diwarnakan biru dalam rajah). Fungsi utama mereka ialah untuk merampas (merebut) bola dari pihak lawan, mengawal bola, dan menghantarnya kepada penyerang, dan mungkin turut menjaringkan gol. Sesetengah pemain tengah turut bermain secara lebih bertahan, manakala yang lain mengaburkan sempadan di antara pemain tengah dan penyerang. Jumlah pemain tengah yang digunakan oleh pasukan mungkin berbeza, bergantung pada formasi bola sepak dan peranan setiap pemain. Kumpulan pemain tengah dalam sebuah pasukan dikenali sebagai *the midfield*.

Pemain tengah yang lebih sempurna memerlukan sebilangan kemahiran di tahap kecergasan yang tinggi: mereka merebut, menggelecek, menendang dan menghantar bola di dalam apa-apa perlawanan. Kebanyakan pengurus akan meletakkan sekurang-kurangnya seoranng pemain tengah di tengah padang dengan satu tugasan memecahkan serangan pemain lawan manakala pemain lain akan lebih mahir mencipta gol atau mempunyai tanggungjawab yang serupa bagi serangan atau pertahanan, atau seorang pemain sayap,atau lebih kepada seorang pemain penyerang yang tugas utamanya adalah menyerang.

Pada dasarnya,seorang pemain tengah yang bagus mesti mempunyai kebolehan suka bertarung dan juga mempunyai kreativiti. Seorang penyerang tanpa sokongan pemain tengah akan mengurangkan peluang menyerang, manakala pertahanannya pula akan selalu teruji. Oleh kerana mereka menguasai bahagian-bahagian penting di dalam padang, berbanding dengan pemain lain, pemain tengah mungkin lebih banyak mempengaruhi keputusan sesuatu perlawanan, terutamanya jika mereka mempunyai pandangan yang cukup jelas untuk membuat hantaran yang baik atau kebolehan untuk menjaringkan gol. 

Biasanya pemain tengah menghabiskan paling banyak tenaga semasa satu-satu perlawanan disebabkan jarak yang mereka rangkumi di atas padang kerana pada masa-masa tertentu, mereka terpaksa balik ke kawasan pertahanan, atau diperlukan untuk serangan dengan penyerang.

## Pemain tengah sentral
Pemain tengah sentral bermain banyak peranan di dalam permainan padang dan mungkin yang paling penting di dalam membuat serangan. Kedudukan mereka membolehkan mereka mendapat pandangan keseluruhan perlawanan, dan kerana kebanyakan tindakan berlaku di dalam kebanyakan kawasan mereka, pemain tengah juga biasanya bersungguh-sungguh memberikan kawalan yang paling tinggi bagaimana satu-satu perlawanan ini dimainkan.Di bahagian padang ini dikenali sebagai satu "bilik enjin" pasukan, kerana pasukan yang bagus jarang berjaya tanpa pemain tengah yang berkemahiran atau pemain tengah sentral yang pandai memberikan arahan.

## Lihat juga
* Formasi (bola sepak)
* Kedudukan (bola sepak)

## Rujukan
Republik Taiwan (1895)

:*Republik bersejarah ini haruslah tidak dikelirukan dengan cadangan negara "[[Republik Taiwan]]."*

**Republik Taiwan** (; har. "Negeri Demokratik Taiwan"; juga dikenali sebagai **[[Republik Formosa]]**) ialah sebuah negeri republik pendek hayat yang pernah wujud di Pulau Taiwan pada tahun 1895, antara peristiwa penyerahan Taiwan secara rasmi oleh kerajaan China Dinasti Qing kepada Empayar Jepun melalui Perjanjian Shimonoseki dan kedatangan tentera Jepun dan pengisytiharan kedaulatan Jepun. Walaupun diakui oleh sesetengah ahli sejarah dan politik sebagai republik Asia terulung pernah diisytiharkan, namun Republik Taiwan ini didahului Republik Lanfang yang diasaskan pada tahun 1777.

Republik ini diisytiharkan oleh sekumpulan pegawai tinggi dan ahli-ahli ningrat tempatan yang menyokong kerajaan Qing dengan harapan menghalang pengambilan Taiwan oleh Jepun setelah diserahkan oleh China di bawah Perjanjian Shimonoseki. Kebanyakan pegawai ini melarikan diri dari pulau itu selepas kemasukan Jepun. Pada 24 Mei 1895, terjemahan bahasa Inggeris bagi perisytiharan kemerdekaan dihantar ke semua kedutaan di pulau, diikuti satu upcara pada hari berikutnya. Kerajaan republik itu mampu mengeluarkan setem di bawah naungan republik. Sejak itu, para pengasas republik menegaskan bahawa tindakan mereka menunjukkan rasa taat mereka kepada kerajaan Qing dan mengakui diri sebagai negara ufti kepada negara Qing.

Meskipun sama namanya, penyokong "Republik Taiwan" zaman sekarang (sebagai sebahagian pergerakan kemerdekaan Taiwan) kelihatan menafikan sebarang hubungan antara dua republik berkenaan, oleh itu tidak mengakui kebangkitan entiti lama tersebut dan tidak juga menganggap dirinya sebagai hasil politik pergerakan lama tersebut. Sebabnya ialah Republik Taiwan yang terawal diasaskan sebagai tanda ketaatan kepada kerajaan China sementara penyokong Republik Taiwan moden hendak memisahkan pulau berkenaan dari China.

## [[Presiden Republik Taiwan]]
* Tang Ching-sung (May 25, 1895 – June 5, 1895)  
* Liu Yung-fu (June 5, 1895 – October 21, 1895)

## Lihat juga

* Sejarah Taiwan
* Penaklukan Jepun di Taiwan (1895)
* Gotō Shinpei
Perkhidmatan pengehosan fail

**Perkhidmatan pengehosan fail**, **perkhidmatan storan fail dalam talian**, atau **pusat media dalam talian** merupakan sejenis perkhidmatan pengehosan Internet yang direka khusus untuk mengehos kandungan statik, biasanya fail besar yang bukan laman web. Lazimnya tapak seperti ini membenarkan capaian web dan FTP. Perkhidmatan ini boleh dioptimumkan untuk melayani ramai pengguna (seperti yang dibayangkan oleh istilah "pengehosan") atau untuk storan seorang pengguna sahaja (seperti yang dibayangkan oleh istilah "storan"). Perkhidmatan berkait adalah perkongsian video, perkongsian imej dan sandar jauh.

## One-click hosting
*One-click hosting* (pengehosan satu-klik) adalah perkhidmatan web yang membenarkan pengguna Internet memuat naik data dari komputer mereka ke laman web tersebut.

Perkhdimatan seperti ini selalunya akan memberi URL setelah berjaya menyimpan data tersebut dan URL ini boleh dikongsi dengan orang lain untuk mereka memuat turunnya. Sejak tahun 2005, bilangan laman web *one-click hosting* telah meningkat dan popularitinya semakin bertambah. Bilangan forum Internet untuk berkongsi URL fail di laman web seperti ini juga semakin meningkat, menyaingi perkhidmatan perkongsian fail P2P.

Selalunya perkhidmatan seperti ini menghasilkan wang melalui iklan atau wang pendaftaran untuk perkhidmatan premium seperti peningkatan kapasiti muat turun dan tempoh data pengguna akan bertahan di laman itu. Kebanyakan laman *one-click hosting* menggunakan CAPTCHA untuk menghindari muat turun automatik.

## Perkhidmatan pengehosan fail popular
* Box.net
* File Dropper
* FileFront
* MediaFire
* Megaupload
* RapidShare
* YouSendIt
Manuel Almunia

**Manuel Rivero Almunia** (lahir 19 Mei 1977 di Pamplona) ialah penjaga gol dari Sepanyol yang bermain untuk kelab Liga Perdana Inggeris, Arsenal.
Hava Nagila

**"Hava Nagila"** () adalah sebuah lagu rakyat Ibrani yang membawa maksud "Marilah bergembira." Lagu ini merupakan sebuah lagu perayaan, terutamanya masyhur di kalangan masyarakat Yahudi dan Roma, dan adalah suatu stapel penghibur pancaragam di pesta Yahudi. 

Melodinya adalah sebuah melodi Hassidik dari asal-usul yang tidak dikenali. Teks yang digunakan secara umum mungkin digubah oleh Abraham Zevi (Zvi) Idelsohn pada 1918 untuk merayaikan kejayaan British di Palestin sewaktu Perang Dunia I dan juga Pengisytiharan Balfour.

Sebuah transliterasi, ejaan tajuk dan lirik bervariasi.

## Lirik

*Ia seharusnya dinyatakan bahawa *ch* adalah dieja seperti *ch* Jerman selepas a back vowel, seperti *Bach* atau *j* Sepanyol [IPA: /x/]*.

## Lihat pula
* Hora (tarian)
* Hasapiko

## Rujukan


## Pautan luar
* Hava Nagila's Long, Strange Trip 
* Hora Music, How do you sing and dance Hava Nagila Lyrics and steps.
* Who wrote Havah Nagilah?
* The Sabras Band
* The Jews of Cuba
* HAVA NAGILA
* A techno version of Hava Nagila
* A free techno version of Hava Nagila
* The "Red Elvis" Dean Reed singing Hava nagila
* Discogs search for other remakes of Hava Nagila
* German electronic band, Scooter version of Hava Nagila
* Historical research includes first recording of Hava Nagila 
* "Snap Beat" Version of Hava Nagila under the title "Snap Beat Song of the Century"
Bodie Olmos

**Bodie James Olmos** (lahir 27 Ogos 1975) adalah seorang pelakon Amerika Syarikat.

## Biografi

Olmos yang dilahirkan di Los Angeles, California, anak lelaki pelakon dan pengarah Edward James Olmos, dan anak angkat Howard Keel. Abang tua beliau ialah Mico Olmos.

## Pautan luar

* 
* Laman Web Utama Bodie (Includes many pictures and how to request an autograghed photo)
Lotus APX

**Lotus APX** (APX bermaksud *Model Kacukan Prestasi Aluminium atau "Aluminum Performance Crossover"*) adalah kereta konsep yang direka oleh pengeluar kereta British, Lotus. Ia mula diperkenalkan pada tahun 2006 di Pertunjukan Kereta Geneva. Ia merupakan kenderaan lengkap pertama yang dibina berasaskan Senibina Kenderaan Serba Boleh (VVA). Kenderaan ini juga merupakan kenderaan SUV kacukan pertama buatan Lotus.

## Enjin
APX menggunakan enjin V6 dengan pengecas super, bersesaran 3 liter. Keluaran kuasa enjin ini ialah 300 hp (224 kW) pada 6250 rpm dengan kilasan sebanyak 360 N-m pada 4500 rpm. Ia boleh memecut dari 0-100 km/j dalam masa 5.4 saat. Kelajuan maksimum APX ialah 245 km/j. Sistem gantungan pada APX menjadikannya sesuai untuk kegunaan jalan tanah merah (kali pertama dalam sejarah Lotus) dengan pacuan 4 roda kekal. Penggunaan bahan api digabungkan dianggarkan sekitar 8.7l/100 km.

Juga dipamerkan dalam Pertunjukan NADA 2007 adalah versi kenderaan elektrik pacuan 4 roda bagi APX, dengan pecutan 0-100 km/j dalam masa 4.8 saat. Pengedar berlesen, ZAP, menyatakan bahawa ia mempunyai keupayaan sehingga 644 kuasa kuda roda, mampu bergerak sejauh 563 bagi sekali cas, proses cas semula sesingkat 10 minit, serta mempunyai kelajuan maksimum 249 km/j. Mereka juga mendakwa bateri kereta tersebut tahan sehingga 9,000 kali kitar cas semula serta kos mengecas serendah 1 peni setiap batu.

## Reka bentuk
Reka bentuk luaran APX adalah sangat sporty memandangkan ia menggunakan kerangka aluminium sepenuhnya. Rekaan dalaman APX juga diceduk daripada beberapa model kereta sport terkenal Lotus. Seperti kereta konsep moden yang lain, ia turut menampilkan paparan digital, gajet futuristik serta pelbagai butang. Ia turut dilengkapi pendingin udara.

## Rujukan
*Info Lotus APX dari ConceptCarz.com
*Demonstrasi Lotus APX dari Zapworld.com
Sekularisme di Turki

**[[Sekularisme]] di [[Turki]]** diperkenalkan melalui Perlembagaan Turki 1924 dan kemudian oleh pembaharuan Mustafa Kemal Atatürk yang menggubal satu set syarat-syarat pengurusan dan politik untuk mencipta satu negara yang moden, demokratik dan sekular sejajar dengan ideologi Kemalist. Setelah 13 tahun pengenalannya, laïcité (5 Februari 1937) dinyatakan dengan jelas dalam Artikel Kedua Perlembagaan Turki. Perlembagaan Turki semasa tidak mengiktiraf agama rasmi ataupun mempromosi mana-mana agama termasuk Islam walau pun sekurang-kurangnya lebih daripada 95% warganegara Turki adalah orang Islam. "Laïcité" di Turki tidak memaksa satu pemisahan agama dan negeri yang ketat, kecuali menggambarkan pendirian negeri yang neutral tetapi pro-aktif dalam hal-hal yang berkaitan dengan agama.

Perkara-perkara berhubung dengan agama adalah dipantau oleh Direktorat Hal Ehwal Agama Turki (Turki: Diyanet İşleri Başkanlığı). Kementerian ini menjalankan kerja-kerja mengenai kepercayaan-kepercayaan, ritual dan etika-etika Islam, menjelaskan orang awam mengenai agama mereka, dan mentadbir tempat-tempat ibadat.

## Sejarah
Sejarah sekularisme di Turki bertolak dari pembaharuan Tanzimat kerajaan Uthmaniyyah. Puncak kedua sekularisme berlaku semasa era perlembagaan kedua. Pembaharuan sekarang dicapai melalui pembaharuan Atatürk.

## Tentangan
Kesungguhan sebahagian ahli politik dan tentera Turki untuk melindungi identiti sekular Turki seringkali menjadi sumber konflik. Perdana Menteri Turki Recep Tayyip Erdoğan berkali-kali bersuara untuk lebih keislaman dan menentang larangan-larangan yang dibuat oleh Kemal Atatürk seperti larangan pemakaian tudung ketika di pejabat kerajaan dan sekolah. Bantahan Republik (bahasa Turki: *Cumhuriyet Mitingleri*) adalah siri-siri perhimpunan besar-besaran yang berlaku di Turki pada musim bunga 2007 sebagai menyokong negara sekular yang diimpikan oleh Kemalist.
Sekularisme di Perancis

**[[Sekularisme]] dalam falsafah negara [[Perancis]]** (, disebut [la.i.si.té]) difahamkan sebagai ketiadaan gangguan keagamaan dalam hal ehwal pemerintahan dalam negara tersebut dan ketiadaan campur tangan pemerintah dalam hal ehwal keagamaan; hal ini merupakan prinsip utama termaktub dalam perlembagaan republik ini.

Fahaman ini mula muncul sejak tercetusnya Revolusi Perancis di mana para republikan mula memegang tampuk kekuasaan negara tersebut setelah menggulingkan raja mereka. Ia merupakan satu komponen utama dalam tradisi liberal dan negara republik di Eropah.

## Pendapat
Golongan yang mendokong *laïcité* berpendapat bahawa ia merupakan suatu bentuk penetapan kepada kebebasan berfikir dan kebebasan beragama. Maka, ketiadaan agama rasmi serta pemisahan antara agama dan negara (*separation of church and state*) menjadi prakrsa kepada sebarang kebebasan berfikir yang dapat diwujudkan. Perkara ini tidak diniatkan bermaksud pemerintah memandang rendah terhadap agama tetapi lebih kepada mengelakkan pengaruh atau pertindihan antara isu-isu agama dengan isu-isu negara dan pemerintah; maka pertubuhan agama dapat dielakkan daripada pertelingkahan politik  dan kontroversi manakala pemerintah pula dielakkan daripada campur tangan oleh organisasi-organisasi agama tersebut yang barangkali berhasrat mempergunakan kuasa sedemikian.

Para pengkritik *laïcité* pula menghujah bahawa ia merupakan suatu bentuk faham kebencian tersembunyi terhadap golongan agamawan (*anti-clericalism*) serta kebencian terhadapt hak individu untuk beragama.

## Lihat juga
* Negara sekular
* Sekularisme

## Rujukan

## Pautan luar
* One of the architects of the law against religious symbols in schools defends the liberalism of laicite in the *[[Harvard Law Record]]*
* Astier, Henri (1 Sept 2004). "The deep roots of French secularism", *BBC News*.
* Karakas, Cemal (2007): Turkey. Islam and Laicism Between the Interests of State, Politics and Society. Peace Research Institute Frankfurt (PRIF), Germany, PRIF-Report No. 78/2007.
* https://archive.is/20120909020115/http://www.logehiram.com/
* Sekularisme dan Laïcité
Kesatuan Negara-Negara Amerika Selatan

**Kesatuan Negara-Negara Amerika Selatan** (, , , , singkatan: **UNASUR** dan **UNASUL**) ialah sebuah kesatuan supranasional dan antara kerajaan yang bakal menggabungkan dua kesatuan perdagangan serantau Amerika sedia ada, iaitu Mercosur dan Komuniti Andes, sebagai sebahagian proses integrasi Amerika Selatan yang berterusan berteraskan Kesatuan Eropah.

Perjanjian Konstitutif UNASUR ditandatangani pada 23 Mei 2008 pada Sidang Kemuncak Ketua-ketua Negara Ketiga di Brasília, Brazil.  Menurut perjanjian berkenaan, ibu pejabat Kesatuan terletak di Quito, Ecuador. Parlimen Amerika Selatan pula terletak di Cochabamba, Bolivia, sementara banknya, iaitu Bank Selatan (, , , ), terletak di Bogota, Colombia. Nama asal Kesatuan ini, iaitu **Komuniti Negara-negara Amerika Selatan** (, , , ), atau singkatannya **CSN**, digugurkan pada Sidang Kemuncak Tenaga Amerika Selatan Pertama pada 16 April 2007.

## Negara-negara yang mangambil bahagian
### Anggota penuh

* Ahli-ahli Komuniti Andes (CAN)¹:
**  (memulakan proses menyertai Mercosur pada tahun 2006)
** 
** 
** 

* Ahli-ahli Mercosur²:
** 
** 
** 
** 
** 

* Negara-negara lain:
** ³
** ³
** ¹ ²

¹ Negara-negara ini juga dianggap sebagai anggota sekutu Mercosur
² Negara-negara ini juga dianggap sebagai anggota sekutu Komuniti Andes.
³ Guyana dan Suriname kini merupakan anggota CARICOM dan menyertai pasaran tunggalnya pada tahun 2006. Tidak diketahui sama ada keahlian UNASUR dan CARICOM sekaligus boleh dikekalkan untuk mencapai dan mungkin sekali negara-negara ini kekal sebagai anggota sekutu UNASUR sahaja.

### Negara-negara pemerhati
* 
* 

### Wilayah yang tidak mengambil bahagian
Kawasan-kawasan Amerika Selatan berikut merupakan kebergantungan jajahan dan oleh itu tidak turut serta:
* Guiana Perancis, sebuah wilayah seberang laut Perancis dan oleh itu sebahagian Kesatuan Eropah
* Kepulauan Falkland dan Kepulauan Georgia Selatan dan Sandwich Selatan, iaitu wilayah seberang laut United Kingdom, tertakluk pada tuntutan kedaulatan oleh Argentina. (lihat Kedaulatan Kepulauan Falkland.)

## Rujukan

## Pautan luar

* Andean Community: South American Community of Nations
* Brazil Ministry of Foreign Relations: South American Community of Nations 
* Tinku: UNASUR/Mercosur 
* Initiative for the Integration of Regional Infrastructure in South America
* Institute for the Integration of Latin America and the Caribbean
* Latin-American Integration Association
* Do the Mercosur Countries Form an Optimum Currency Area?
* Bank Information Center: Bank of the South 
* Southern Affairs: Academic Research on South American Regional Integration
Saetia

**Saetia** merupakan sebuah kugiran screamo yang berasal daripada New York, Amerika Syarikat.

## Ahli kumpulan
*Billy Werner – penyanyi
*Greg Drudy – dram
*Jamie Behar – gitar
*Adam Marino – guitar untuk  LP/CD *Demo*, *Saetia* 7", *Saetia*
*Alex Madara – bes untuk *Demo*, *Saetia* 7"
*Colin Bartoldus – bes untuk LP/CD *Saetia*, gitar untuk *Eronel* 7"
*Steve Roche – bes untuk *Eronel* 7"
*Matt Smith – bes ketika persembahan *live* terakhir

## Pautan luar
*Band Profile at Level Plane Records 
*Saetia lyrics
Batuan Tengah

**Batuan Tengah** (bahasa Inggeris: *Middle Rocks*) merupakan dua batu kecil yang dikelilingi oleh laut terbuka yang terletak di permulaan timur Selat Singapura dan selatan Laut China Selatan. Batuan tersebut berada di kedudukan 8.0 batu nautika dari selatan negeri Malaysia iaitu Johor dan hanya 0.6 batu nautika dari selatan Pedra Branca. Batuan itu juga berada diantara 0.6 hingga 1.0 meter dari atas paras air.

## Keputusan Mahkamah Keadilan Antarabangsa (ICJ)

Batu ini bersama Pulau Batu Puteh (Pedra Branca) dan batu yang lain yang dikenali sebagai Tubir Selatan menjadi subjek pertindihan tuntutan wilayah antara Malaysia dan Singapura. Bagi Batuan Tengah dan Tubir Selatan, pertindihan terjadi semasa Singapura menuntut kedua-dua perairan tersebut pada 1993. Kedua-dua negara Asia Tenggara ini menyetujui untuk membawa isu tuntutan bertindih ini ke Mahkamah Keadilan Antarabangsa pada 2003 dan diperdengarkan pada 2007. Mahkamah mengumumkan keputusan 15-1 ke atas Batuan Tengah yang diserahkan kepada Malaysia sementara Pulau Batu Puteh (Pedra Branca) kepada Singapura. Status Tubir Selatan masih dalam penentuan.

## Rujukan
Salmah Ahmad

**Salmah Lagio** atau lebih dikenali sebagai **Salmah Ahmad** (lahir 7 September 1937) merupakan salah seorang bintang filem yang terkenal 1950-an dan 1960-an.

## Kehidupan awal dan kerjaya
Salmah dilahirkan pada 7 September 1937 di Johor Bahru. Ketika berusia 17 tahun, beliau memenangi Ratu Cantik yang dianjur oleh UMNO Johor Bharu. Selepas itu beliau terpilih untuk membintangi film *[[Pontianak (filem 1957)|Pontianak]]*, yang dihasilkan oleh Cathay Keris pada tahun 1957.

Selepas kontraknya dengan Cathay Keris tamat pada 1962, beliau menyertai Studio Merdeka yang bertempat di Hulu Kelang, Selangor yang baru sahaja dibuka. 

Filem pertama beliau bersama Studio Merdeka adalah "Tun Tijah" yang diarah oleh L. Krishnan, dan diikuti dengan "Keris Sempena Riau, Selendang Merah, Siti Payong, Ibu Ayam” dan lain-lain".

Filem terakhir beliau adalah "Tun Mandan" arahan Salleh Ghani pada 1964, sebelum bersara dari dunia lakonan.

## Filemografi

### Filem

## Anugerah dan pencalonan

## Rujukan

## Pautan luar
*
Jefri Zain - Gerak Kilat

**Jefri Zain - Gerak Kilat** merupakan sebuah filem aksi ngeri yang diterbitkan di Singapura pada tahun 1966. Filem Gerak Kilat Jefri Zain - (Gerak Kilat) diterbitkan dalam bentuk filem hitam putih tanpa warna. Filem ini diadaptasi oleh James Bond dari Ian Fleming , sebuah watak sinonim dari negara United Kingdom .

## Pengarah
Filem Jefri Zain - Gerak Kilat diarahkan oleh Jamil Sulong pada 1966. 

## Sinopsis
Jefri Zain, seorang perisik rahsia bersama kawan-kawannya, Tina dan Eddie, sedang menyiasat tentang kematian rakan perisik mereka yang telah mengumpulkan bukti-bukti tentang tertubuhnya satu organisasi jahat yang dipimpin oleh seorang lelaki bernama Komander G-Man

## Pelakon

### Pelakon utama
* Jins Shamsuddin sebagai Jefri Zain
* Sarimah sebagai Tina
* Salim Bachik sebagai Eddie
* Salleh Kamil sebagai Komander G-Man
* Rahmah Rahmat sebagai Ratna

### Pelakon pembantu
* Shariff Dol sebagai Botak
* Hashim Salleh sebagai Ali
* Ali Fiji, M. Rafiee, Omar Suwita & Sarban Singh sebagai Pengikut Komander G-Man
* Margaret Clougher sebagai Agen No. 4
* Sylvia Koh sebagai Mei Ling
* Rene Richardson
* Rita Cheong
* Tony Richardson
* Sharifah Aminah

### Pelakon tambahan
* A. Galak sebagai Pengikut

## Lagu
* Jefri Zain penyanyi Kartina Dahari

## Lihat juga
* Sekuel filem 
** *[[Bayangan Ajal]]*
** *[[Jurang Bahaya]]*

## Rujukan

## Pautan luar
*
Jebak Maut

Filem **Jebak Maut** merupakan sebuah filem Melayu yang diterbitkan di Singapura pada tahun 1967. Filem Jebak Maut diterbitkan dalam bentuk filem hitam putih tanpa warna.

## Sinopsis
Filem ini mengisahkan tentang Amran menjadi buruan polis kerana disyaki membunuh Raju. Pasukan polis mula menjejaki Amran kerana dia berjaya melepaskan diri dari tempat pembunuhan. Polis telah mencari di rumah Amran malangnya dia tiada di situ. Setelah polis beredar dari rumahnya, Amran masuk ke rumahnya dan ingin menerangkan kejadian sebenar kepada ayah, ibu dan pakciknya. Tetapi ayah Amran tidak mahu mendengar penjelasan Amran dan menghalaunya keluar. Amran dibantu oleh pakciknya dan disembunyikan di sebuah rumah yang lain.

Sebenarnya Amran, Norlida dan Taib telah menyelamat dan memberi perlindungan kepada Raju daripada diserang oleh ahli kumpulannya. Raju menerangkan yang dia merupakan ahli kumpulan sulit. Dia bercadang untuk keluar dari kumpulan itu kerana ingin berkahwin. Tetapi ahli kumpulannya tidak bersetuju lalu memukul dan mengurung Raju. Raju berjaya melepaskan diri dan membawa lari blok/plate untuk membuat wang palsu untuk dijadikan bukti dan perlindungan.

Sebelum kematian Raju, dia sempat memberi duit 50 sen kepada Amran. Norlida meminta bantuan Mejar Anuar untuk membantu Amran daripada dituduh atas kematian Raju. Mejar Anuar mahu mencari Taib iaitu saksi utama yang menyaksikan kejadian itu yang telah melarikan diri kerana ketakutan. Pada masa yang sama, Mejar Anuar dan Amran berjaya merungkai misteri duit syiling 50 sen yang sempat diberi oleh Raju sebelum kematiannya.

## Pelakon

### Pelakon Utama
* Ahmad Mahmud sebagai Mejar Anuar
* Aziz Jaafar sebagai Amran Mokhsin
* Sarimah sebagai Norlida
* Haji Mahadi sebagai Mazlan @ Pak Busu (Pakcik Amran)
* Salleh Kamil sebagai Inspektor Bakhtiar

### Pelakon Pembantu

* Malek Sutan Muda sebagai Bagus (Ayah Tiri Amran)
* Omar Suwita sebagai Samseng Kuncu 1
* Ali Fiji sebagai Samseng Kuncu 3
* M. Rafiee sebagai Samseng Kuncu 2
* Sa'amah sebagai Semah (Ibu Amran)
* Ahmad C sebagai Taib Todi
* Ahmad Ghani sebagai Samseng Kuncu 4

### Memperkenalkan

* Thassani
* Susan Chua
* Rosy Wong

## Pemyanyi & Lagu

* Aziz Jaafar & Kartina Dahari - Malam Cemerlang
* Kartina Dahari - Sitara

## Dialog Ikonik & Popular

* Taib Todi *"Yeah! We must do our duty to our society my friend"*

## Pautan luar
*
Siti Tanjung Perak

**Siti Sundari Samad** atau lebih dikenali sebagai **Siti Tanjung Perak** (1912 – 6 Ogos 1992) merupakan seorang pelakon wanita Singapura kelahiran Indonesia. Beliau bergiat aktif dalam bidang lakonan di Singapura dan Malaysia pada dekad 1950-an dan 1970-an. Sepanjang kerjayanya, beliau terkenal dengan melakonkan watak jahat atau antagonis.

## Kehidupan peribadi
Beliau dilahirkan di Pulau Wasi Bugis, Sulawesi pada tahun 1912. Mula giat dalam dunia pentas bangsawan pada tahun 1927 di seluruh pulau Borneo. 

Semasa di pentas, Siti terkenal sebagai pelakon bangsawan yang tercantik pada ketika itu sehingga beliau diberi gelaran Seri Panggung. Suami pertama beliau bernama M. Taib, seorang pemain saksofon bersama Siti di pentas bangsawan. Mereka dikurniakan seorang anak yang dinamakan Sari Intan. Tetapi malangnya, suami Siti terkorban semasa perang Jepun. Setelah begitu lama menjanda, Siti pun mendirikan rumahtangga dengan Abdul Ghani, seorang anggota polis.

## Kerjaya lakonan
Pada tahun 1947, Siti melangkah ke dunia filem. Filem pertama beliau ialah *[[Seruan Merdeka]]*, manakala yang kedua pula ialah *[[Singapura di Waktu Malam]]* arahan B. S. Rajhans dan diterbitkan oleh Malay Film Productions (MFP) milik Shaw Brothers. Namanya ditukar oleh para peminatnya kepada Siti Tanjung Perak. Ini disebabkan Siti terkenal menyanyikan lagu yang berjudul "Tajung Perak", lagu yang dipopularkan oleh S. Abdullah. Di hujung tahun 50-an, Siti telah berhijrah ke Cathay-Keris. Watak yang dibawanya dengan berkesan sekali ialah sebagai antagonis. Beliau juga mampu menari, menyanyi dan berlawak. 

Siti pernah dinobatkan sebagai pelakon pembantu paling baik bagi tahun 1953, di suatu pemilihan para peminat. Dua daripada anak gadis Siti telah menjadi pelakon di era 50-an dan 60-an. Mereka ialah seniwati Supatri dan seniwati Zairina Abdul Ghani.

## Gaya
Menurut Saodah Ismail dari *[[Harian Metro]]*, Siti Tanjung Perak ialah "seorang pelakon yang berpegang teguh kepada disiplin".

## Kematian
Beliau meninggal dunia pada 6 Ogos 1992 pada usia 80 tahun di Hospital Changi di Changi, Singapura.

## Filemografi

### Filem

## Rujukan

## Pautan luar
*
Patin siam

**Patin siam** atau **patin hitam** (***Pangasianodon hypophthalmus***) ialah spesies patin (keluarga Pangasiidae) yang berasal dari sungai-sungai Asia Tenggara. Ia dikenali sebagai *iridescent shark catfish* dalam bahasa Inggeris. Ia dijumpai di lembangan Mekong beserta Chao Phraya, dan diusahakan dengan banyaknya untuk makanan di sana.

Dagingnya kerap dipasarkan bawah nama umum ***swai*** (daripada Thai ). Ia turut diperkenalkan ke lembangan sungai lain sebagai sumber makanan, dan tampilan dan pendarrona menonjol membuatkannya terkenal di kalangan penghobi pemeliharaan ikan. Diet maserba *swai* terdiri daripada krustasea, ikan lain, dan bahan tumbuhan.

## Penerangan
Bentuk fizikal utamanya adalah mempunyai dua sengat di kiri kanan, dan satu di belakang badan, tidak bersisik dan lembut. Saiznya boleh mencecah 1 meter panjang dan beratnya boleh menjangkau 20 kg. Diet utama spesies ini adalah anak-anak ikan, buah-buahan dari pokok di tepi sungai, udang dan bangkai binatang.

Patin liar mempunyai nilai komersial yang tinggi dan ada yang diternak di kolam dan sangkar.  Patin yang diternak di Malaysia biasanya dikenali sebagai "patin kolam" atau "patin sangkar" dan spesies patin yang paling banyak diternak di Malaysia adalah daripada spesies *Pangasianodon hypophthalmus.* *Pangasianodon hypophthalmus* yang terlepas dari kolam atau sangkar ternakan dan mula hidup liar di sungai-sungai adalah spesies ceroboh kerana ia menjejaskan kepelbagaian biologi spesies ikan asal.

## Kacukan
Patin buah (*Pangasius nasutus*) yang terkenal dengan dagingnya yang berwarna keputihan dan manis agak sukar untuk diternak manakala patin buah liar kian berkurang disebabkan oleh penangkapan yang berlebihan. Untuk memuaskan permintaan pasaran di Malaysia, baka patin siam yang cepat membesar dan senang diternak dalam kolam atau sangkar telah dikacukan dengan baka patin buah. Hasilnya adalah baka patin yang dikenali sebagai **patin emas.**

## Industri
Patin siam dijual pada harga RM10 hingga RM14 sekilo di sekitar daerah Temerloh, Jerantut dan Bera. Manakala harga ikan patin sungai boleh mencecah RM180 sekilo bergantung kepada jenisnya. Masyarakat setempat semakin menerima ikan patin sebagai salah satu pilihan ikan air tawar yang menyelerakan. 

Penjagaan patin sangkar di Temerloh dengan penggunaan palet makanan membuatkan ikan patin sangkar tidak hanyir seperti patin yang dibela di dalam kolam.

## Rujukan
Daeng Harris

Allahyarham Daeng **Harris bin** Daeng **Abdul Rashid** yang dikenali sebagai Daeng **Harris** (10 Ogos 1911 – 12 Disember 1990) merupakan salah seorang pelakon filem Melayu klasik pada era 40-an hingga 50-an sebelum beliau berhijrah ke dunia perfileman Indonesia.

## Kerjaya
Beliau merupakan salah seorang orang kuat dalam Malay Film Productions sekitar tahun 1950-an. Daeng Harris merupakan bapa mertua kepada Allahyarham P. Ramlee dengan anak sulungnya, Junaidah Daeng Haris, dan Allahyarham A. Rahim bersama anak bongsunya, Junainah Daeng Haris. Salah seorang cucunya juga seorang seniman di Malaysia iaitu Allahyarham Nasir P. Ramlee. Kini, legasinya diteruskan oleh salah seorang cicitnya sebagai pelakon iaitu Najua P. Ramlee.

Daeng Harris ialah orang pertama yang ditemui P. Ramlee ketika berkunjung ke Studio Jalan Ampas di Singapura untuk memulakan langkah sebagai anak seni. Beliau kemudian mengambil keputusan untuk berhijrah ke Jakarta untuk meneruskan kerjayanya di sana sejak dari tahun 1954. Di sana, beliau berjaya membintangi sekurang-kurangnya 16 buah filem sehingga tahun 1979.

## Kematian
Pada 12 Disember 1990, beliau menghembuskan nafasnya yang terakhir akibat sakit tua pada usia 79 tahun.

## Filemografi

### Singapura

### Indonesia

## Rujukan

## Pautan luar
*
Theo Walcott

**Theo James Walcott** (lahir 16 Mac 1989) ialah seorang pemain bola sepak Inggeris yang bermain sebagai penyerang untuk kelab Liga Perdana Inggeris, Everton dan pasukan kebangsaan England.

## Rujukan

## Pautan luar

*Profil Theo Walcott di laman web Arsenal F.C. 
*Profil Theo Walcott di laman web Persatuan Bola Sepak England 
*
Pulau Tengah

**Pulau Tengah** merupakan sebuah pulau yang tidak berpenghuni di Daerah Mersing, Johor, Malaysia. Ia memakan masa satu jam bagi tempoh perjalanan menggunakan bot dari bandar Mersing.

Ia terletak berhampiran dengan Pulau Besar, Pulau Tengah terletak kira-kira 16 km di luar pantai Pulau Besar dan tempoh perjalannya ialah 90 minit dengan menaiki bot. Ketika era 70-an, pulau ini menjadi terkenal sebagai kem transit pelarian Vietnam yang kemudiannya ditutup pada awal 80-an.

Pulau ini adalah lokasi pertama untuk penggambaran rancangan *Expedition Robinson*.

Pada tahun 1985, Pulau Tengah merupakan salah satu pulau yang diwartakan oleh kerajaan Malaysia sebagai taman laut kerana ia merupakan habitat bagi ikan yang jarang ditemui dan terumbu batu karang.

Selain itu, Pulau Tengah adalah sebuah tempat untuk menyaksikan penyu belimbing gergasi mendarat ke pantai untuk bertelur sepanjang bulan Julai pada setiap tahun. Ia merupakan satu-satunya kawasan yang mempunyai padang golf dan resort di sebuah pulau. Resort atau chalet yang selesa boleh didapati untuk tempahan.

## Pautan luar
* Panduan Pelancongan Malaysia: Pulau Tengah
Final Piala FA 2004

**Perlawanan Akhir Piala FA Inggeris 2004** berlangsung pada 22 Mei 2004 dan merupakan yang keempat dimainkan di Stadium Millennium Cardiff. Ia dilangsungkan di antara Manchester United yang mendapat tempat ke-3 dalam ''Premier League'' pada musim itu dan Millwall yang mendapat tempat ke-10 dalam ''Division One''. 27 tempat liga yang memisahkan mereka jelas dilihat apabila Manchester United memenangi Piala FA kesebelas mereka dengan goal tandukan Cristiano Ronaldo dan dua dari Ruud van Nistelrooy, termasuk satu penalti.

## Maklumat perlawanan
Parti Pekerja-Pekerja Malaysia

**Parti Pekerja-Pekerja Malaysia** (bahasa Inggeris: *Malaysian Workers' Party*) merupakan parti politik berhaluan kiri di Malaysia.

Parti ini ditubuhkan pada tahun 1978 oleh Ganga Nayar, yang gagal memenangi kerusi yang ditandinginya iaitu kawasan Parlimen Sungai Besi dan DUN Sungai Way pada Pilihan Raya Umum Malaysia 1978 ke-5.

Selepas pilihanraya di tahun 80an, parti ini telah dorman dan tidak bertanding mana-mana pilihanraya. Nama parti ini naik semula pada tahun 2015, semasa berlaku kejadian di mana sebahagian bekas ahliParti Islam Se-Malaysia yang telah keluar parti itu, cuba mendaftar sebuah parti baru dengan nama Parti Progresi Islam, tetapi ditolak oleh Pendaftar Pertubuhan (ROS) kerana penggunaan perkataan Islam. Timbalan Perdana Menteri Datuk Seri Dr Ahmad Zahid Hamidi berkata, ini kerana Islam adalah hak untuk semua yang beragama Islam dan penggunaan nama itu pada parti politik hanya boleh menyebabkan kekeliruan.  

Berikutan dengan itu, gerakan Harapan Baru mengambil keputusan untuk mengambil alih Parti Pekerja-Pekerja Malaysia, dan dilancarkan semula sebagai Parti Amanah Negara yang diadakan dalam satu majlis yang diadakan pada 16 September 2015., 

## Lihat juga

* Senarai parti politik Malaysia
* Politik Malaysia
* Parti Buruh Malaya

## Rujukan
  
* Profil Ganga Nayar . *[http://blisdemo.bernama.com/ Perkhidmatan Perpustakaan & Hubungan Info Bernama] *
Lapangan Terbang Dong Hoi

**Lapangan Terbang Dong Hoi**, juga dikenali sebagai **Dong Hoi Airport** (IATA: VDH, ICAO: ?), (bahasa Vietnam: Sân bay Đồng Hới, disebut *Tanserngnirt*), adalah lapangan terbang antarabangsa yang berpusat di Dong Hoi, Quang Binh, Vietnam dan yang melayani kawasan tersebut.  Ia terletak 6 km di utara pusat bandar, di kawasan perbandaran bandar itu.

Lapangan terbang akan diperluas dari suku keempat 2018 hingga suku kedua tahun 2020. Landasan ini akan dilanjutkan kepada 3600 m, sebuah terminal baru akan dibina. Apabila siap projek ini pada tahun 2020, lapangan terbang ini akan mampu melayani 10 juta penumpang setahun.
## Penerbangan antarabangsa
* Vietnam Airlines (Hanoi, Bandar Raya Ho Chi Minh)
* Jetstar Pacific Airlines (Bandar Raya Ho Chi Minh, Hai Phong, Chiang Mai)
* VietJet Air (Bandar Raya Ho Chi Minh)

## Nota


## Pautan luar
* Construction begins on new Quang Binh airport  Viet Nam News, September 1, 2004
* Airport & Ground Support Equipment (AGSE) in Vietnam by Le Son (11/25/2005)
Pusat Kewangan Dunia Shanghai

**Pusat Kewangan Dunia Shanghai** (Abbr: **SWFC**; ) adalah menara mega tinggi yang terletak di Shanghai, China. Menara ini mempunyai pelbagai kegunaan seperti pejabat, hotel, muzium, geladak pemerhati, garaj letak kereta dan kedai.

Pada 14 September 2007, menara pencakar langit tersebut telah mencapai ketinggian 492 meter (1,614 kaki) dan menjadi bangunan tertinggi di China termasuklah Hong Kong dan menjadi bangunan ketiga tertinggi di dunia walaupun masih dalam pembinaan.

## Sejarah
Direka oleh Kohn Pedersen Fox, menara 101 tingkat ini pada asalnya dirancang untuk dibina pada tahun 1997 tetapi tergendala kerana Krisis Kewangan Asia pada akhir tahun 1990an. Ia kemudia mengalami perubahan reka bentuk oleh pemaju. Menara ini dibiaya oleh beberapa syarikat multinasional termasuk dari Jepun, China dan Hong Kong dan juga pelabur dari Amerika Syarikat dan Eropah. Bangunan ini telah siap dibina pada tahun 2008 dan dibuka pada 30 Ogos 2008.

## Rujukan
Tubir Selatan

**Tubir Selatan** (bahasa Inggeris: *South Ledge*) terletak berhampiran dengan Pulau Batu Puteh dan Batuan Tengah. Jarak Tubir Selatan dengan Pulau Batu Puteh adalah kira-kira 4 km. 

## Tuntutan bertindih
Tubir Selatan juga dituntut oleh Malaysia dan Singapura. Batuan ini menjadi pentafsiran pagi penilaian ICJ. Mahkamah menyatakan Tubir Selatan berada di kawasan air surut, yang mana ia terjadi secara semula jadi bahawa kawasan daratannya dikelilingi air dan berada di atas air tetapi ia berubah apabila berlaku air pasang. Mahkamah juga menyatakan pulau sekitarnya berada di dalam pertindihan kawasan air yang dioperasikan oleh tanah besar di Malaysia, Pedra Branca/Pulau Batu Puteh dan Batuan Tengah. Mahkamah menyimpulkan bahawa sebab penjelasan mengenai kedaulatan ke atas kawasan air surut, dan menyerahkannya kepada di mana kawasan wilayah itu terletak.
Selat Inggeris

**Selat Inggeris** () ialah selat yang memisahkan Great Britain dari negara-negara Eropah lain. Selat ini berukuran lebih kurang 562 kilometer (350 batu) panjang dan mempunyai lebar antara 240 kilometer (150 batu) kepada hanya 34 kilometer (21 batu) di Selat Dover. Selat Inggeris adalah lautan cetek yang paling kecil di benua Eropah dengan keluasan 75,000 kilometer² (29,000 batu persegi).

Penduduk UK yang ingin melawat Eropah, atau orang dari Eropah yang ingin berkunjung ke UK boleh mengambil feri untuk ke seberang atau menaiki keretapi di bawah saluran dalam satu terowong yang dipanggil Terowong Selat (dipanggil Chunnel).

## Penyeberangan selat terkenal
Sebagai salah satu selat tersempit tetapi terkenal, penyeberangan selat ini telah menjadi objektif ramai orang, sama ada menggunakan teknologi udara, air ataupun tenaga manusia.

### Berenang
Oleh kerana Selat Inggeris tidak mempunyai arus berbahaya, ramai orang berenang menyeberangi selat ini. Sukan berenang menyeberangi Selat Inggeris dianggap bermula pada akhir abad ke-19 apabila Kapten Matthew Webb disaksikan berenang tanpa bantuan menyeberangi Selat Dover dari England ke Perancis pada 24–25 Ogos 1875 dalam masa 21 jam dan 45 minit.

Gertrude Ederle adalah wanita pertama yang berenang menyeberangi Selat Inggeris. Abdul Malik Mydin merupakan perenang dari Malaysia yang pertama berenang merentasi Selat Inggeris pada 3 Ogos 2003 dalam masa 17 jam 42 minit.
Abdul Malik Mydin

Dato' **Abdul Malik Mydin**, DSPN; (lahir 30 November 1974) adalah perenang solo jarak jauh yang dilahirkan di Pulau Pinang. Beliau terkenal sebagai orang pertama dari Malaysia dan Asia Tenggara yang berjaya berenang merentasi Selat Inggeris pada 3 Ogos 2003 dalam masa 17 jam 42 minit.

## Atletik
Abdul Malik adalah seorang perenang dan menduduki tempat kelima dalam perlumbaan 26 km merentasi Tasik Zurich di Switzerland pada bulan Ogos 2002, antara 22 perenang antarabangsa.
Malik juga berenang solo di peringkat tempatan, termasuk berenang di antara Pulau Pinangdan Seberang Perai (7.8 km ke 12 km) .Berenang solo dari Pulau Besar- Mersing (18 km ), dan dari Kuala Perlis ke Kuah (48 km, dalam 14 jam)

## Berenang di Selat Inggeris
Abdul Malik mengumumkan hasratnya untuk berenang merentasi Selat Inggeris pada bulan Mei 2003, menetapkan sasaran 18 jam untuk berenang 32,8 km dari England ke Perancis pada bulan Julai atau Ogos, dan menerima bimbingan dan nasihat daripada John van Wisse, jurulatih Australia . Berenang itu pada mulanya ditangguhkan kepada akhir bulan Julai kerana cuaca, dan akhirnya diadakan pada 3 Ogos.

Sepatutnya beliau bermula dari Shakespeare Beach, tetapi menasihati oleh navigasi Mike Oram supaya bermula dari Abbots Beach di Dover , England pada jam 2:02 , 3 Ogos 2003. Malik sampai di Cap Gri Nez di Calais , Perancis pada jam 8:42 , 4 Ogos 2003.Beliau selesai berenang dalam tempoh 17 jam dan 42 minit, hanya 18 minit kurang sasaran Malik 18 jam. Beliau menamatkan renangan lebih awal jika tiada halangan angin pada lima jam terakhir.

Kepulangan beliau disambut sebagai seorang wira negara apabila beliau pulang ke Malaysia pada 9 Ogos 2003. Antara yang menyambut kepulangan beliau ialah Perdana Menteri Malaysia Datuk Seri Dr Mahathir Mohamad dan timbalanya Datuk Seri Abdullah Ahmad Badawi. Mereka melaungkan “Hidup Malik” dan “Malaysia Boleh”.

Rekod itu dipecahkan pada 13 Julai 2004 oleh Lennard Lee (20 tahun) yang berenang dalam tempoh 9 jam dan 45 minit.

## Kerjaya terkini
Beliau kini berkhidmat sebagai pengerusi Airport Limo Malaysia, yang menyediakan perkhidmatan limosin lapangan terbang di KLIA.

## Pautan luar
*Rousing welcome for English Channel conqueror
Bukan Salah Ibu Mengandong

**Bukan Salah Ibu Mengandung** merupakan sebuah filem Melayu yang diterbitkan di Malaysia pada tahun 1969. Filem Bukan Salah Ibu Mengandung diterbitkan dalam bentuk filem hitam putih tanpa warna.

Filem Bukan Salah Ibu Mengandung diarah oleh pengarah Jins Shamsuddin pada 1969.

## Sinopsis
*
Murad (Ed Osmera) telah bertunang dengan Ani (Sarimah) dan sedang melanjutkan pendidikan di London. Ani adalah seorang gadis kampung yang tipikal dan dianggap oleh ibu Murad (Umi Kalthum) sebagai tidak setaraf dengan kedudukan keluarganya. Ibu Murad selalu merendah-rendahkan Ani terutama sekali ketika menghadiri suatu jamuan di rumah kenalan mereka (S. Roomai Noor) ketika menyambut kepulangan anak mereka (Ismail Mahmud) dari London.

Ani yang turut sama hadir dalam majlis itu telah berkenalan dengan Agus (Jins Shamsuddin), seorang pelukis. Agus telah menjemput Ani untuk datang ke rumahnya untuk menjadi model dalam lukisan beliau. Perkenalan Ani dengan Agus telah membibitkan rasa cinta di hati mereka. Akhirnya mereka berkahwin ketika Murad masih berada di London.

Malang tidak berbau. Pada malam Ani dan Agus berkahwin, suatu kemalangan telah terjadi kepada Agus menyebabkan Agus tidak dapat menunaikan tanggungjawab rumah tangganya kepada Ani. Hal ini mengakibatkan Ani sentiasa direndung duka nestapa.

Sekembalinya Murad dari London, dia telah terkejut kerana mengetahui Ani telah berkahwin dengan orang lain.

## Pelakon

### Pelakon utama
* Jins Shamsuddin sebagai Agus
* Sarimah sebagai Ani 
* Ed Osmera sebagai Murad

### Pelakon pembantu
* Sabariah Ibrahim sebagai Fauziah  
* Umi Kalthum sebagai Kiah, ibu Murad 
* P. Ramlee sebagai Zainuddin, ayah Murad
* Noorizan sebagai ibu Ani 
* Zaharah Agus sebagai ibu Agus

### Penampilan khas
* S. Roomai Noor sebagai Mahmud, kawan Zainuddin dan Kiah
* Rohaya Rahman sebagai Munah, isteri Mahmud
* Ismail Mahmud sebagai Jamil, anak lelaki Mahmud
* Jane Barr sebagai Rene, isteri Jamil yang berasal dari London
* Sharifah Hanim sebagai penyanyi undangan

## Runut
* *"Bukan Salah Ibu Mengandung"* - nyanyian Habibah Yaacob
* *"Hujan Panas"* - nyanyian Saloma

## Pautan luar
* 
*
Di-Belakang Tabir

**Di-Belakang Tabir** (kini dieja sebagai ***Di Belakang Tabir***) merupakan sebuah filem aksi jenayah Melayu yang diterbitkan di Malaysia pada tahun 1970. Filem Di Belakang Tabir diterbitkan dalam bentuk filem hitam putih tanpa warna. Filem ini merupakan satu satu nya filem P. Ramlee memegang watak polis. Filem ini juga merupakan filem Noor Azizah memegang dua watak sebagai saudara kembar filem sebelumnya adalah 6 Jahanam.

Filem Di Belakang Tabir diarah oleh pengarah Jins Shamsuddin pada 1970.

## Sinopsis
Osman dibebaskan selepas menjalani hukuman penjara selama sepuluh tahun atas kesalahan membunuh yang tidak dilakukannya. Dua orang pemuda, Ali dan Hassan telah menangkap Osman setelah dia keluar dari penjara dan dibawa bertemu dengan ketua mereka, Karim yang juga abang kepada Osman. Osman dibelasah sehingga pengsan dan dicampakkan ke dalam sungai. ASP Azman ditugaskan menyiasat perkara tersebut. Faridah, isteri ASP Azman, terjumpa Osman ketika dia ke klinik yang kebetulan merawat Osman yang cedera. Osman mengesyaki bahawa Faridah sebenarnya adalah Hamidah, teman wanitanya sebelum dipenjarakan dahulu. Osman cuba membuktikan bahawa Hamidah sedang menyamar sebagai Faridah, dan semua yang terjadi ada kaitannya dengan kumpulan mafia yang diketuai oleh Karim. ASP Azman turut mengesyaki isterinya yang berkelakuan seperti menyembunyikan sesuatu setelah kehadiran Osman. Osman akhirnya membunuh abang kembar nya iaitu Karim dia tepi jambatan rim keretapi, akhirnya pihak polis mencari dan memburu Osman atas kesalahannya.

Cerita ini mengisahkan konflik pembunuhan yang dirancang untuk membolot harta peninggalan. Cerita ini sarat dengan mesej-mesej yang berat seperti tentang korupsi orang atasan, tentang agama, politik dan kehancuran rumah tangga kerana seks. Cerita ini sangat jarang ditayangkan mungkin kerana filem ini terlalu radikal kerana menyentuh politik dan seks.

## Pelakon

### Pelakon utama
* Jins Shamsuddin sebagai Osman / Karim (saudara kembar) (antagonis utama)
* P. Ramlee sebagai ASP Azman
* Noor Azizah sebagai Faridah / Hamidah (saudara kembar)

### Pelakon pembantu
* Hussein Abu Hassan sebagai Hussin
* Ali Rahman sebagai Doktor Rashid
* Tony Azman sebagai dirinya sendiri 
* Monica Jones (pelakon baru) sebagai Inspektor Helen (yang menyamar sebagai kekasih Osman)
* Karim Siraj sebagai Ali
* Hussein Jantan 
* Sanidy Ismail sebagai Bujang

### Penampilan khas
* Ismail Mahmud sebagai Jamil
* Zainah Zaman sebagai penyanyi undangan 
* Azean Irdawaty sebagai penyanyi undangan

## Pautan luar
* 
* ''Di-Belakang tabir'' / 1970 - Filem Malaysia
*
Kaki Kuda

Filem **Kaki Kuda** merupakan sebuah filem komedi Melayu yang diterbitkan di Singapura, ketika itu sebahagian daripada Persekutuan Tanah Melayu, pada  1958. Filem Kaki Kuda  diterbitkan dalam bentuk filem hitam putih tanpa warna.

Filem Kaki Kuda mula ditayangkan pada 1958 di pawagam seluruh negara. Menampilkan Aziz Sattar, S. Shamsuddin, Saloma, Normadiah dan ramai lagi.

## Pengarah
Filem Kaki Kuda diarah oleh pengarah Kirdar Sharma pada 1958.

## Ringkasan

## Pelakon

### Pelakon utama
* Aziz Sattar sebagai Aziz
* Saloma sebagai Bedah
* Normadiah sebagai Minah
* S. Shamsuddin sebagai Sudin

### Pelakon pembantu
* Mustarjo
* A. Rahim sebagai Yakub 
* Shariff Dol
* Ahmad C
* Aini Jasmin
* H. M. Busra

## Runut
* "Engkaulah Bintang" - nyanyian Aziz Sattar dan Saloma
* "Berbahagia" - nyanyian Aziz Sattar dan Saloma

## Lihat juga
* Kaki Kuda

## Pautan luar
*
Patah Hati

Filem **Patah Hati** merupakan sebuah filem Melayu yang diterbitkan di Singapura yang ketika itu merupakan sebahagian dari Malaysia pada tahun 2 Ogos 1952. Filem Patah Hati diterbitkan dalam bentuk filem hitam putih tanpa warna.

Filem Patah Hati diarah oleh pengarah K. M. Basker pada 2 Ogos 1952.

## Ringkasan
Berpindah ke Singapura selepas belajar di London, Kassim (P. Ramlee) dengan pantas meminang dengan anak dermawannya, Salmah (Musalmah). Namun, Kassim sudah pun bertemu dan jatuh cinta dengan seseorang yang berminat dengan puisi Parsi (Omar Khayyam, tidak kurang juga). Dia ialah Rahimah (Neng Yatimah), seorang jurujual bunga di Singapura. Walaupun selepas Kassim kembali ke Kuala Lumpur untuk bekerja di ladang getah dermawannya, dia tidak pernah meninggalkan Rahimah dan bertemu dengannya di Singapura apabila ada peluang. Malangnya, bapa Kassim, yang lebih suka Salmah "gadis kaya dan berbudaya" daripada Rahimah yang hina, berjaya meyakinkan Rahimah untuk meninggalkan anaknya. Dengan Rahimah dalam buangan daripada hubungan mereka, Kassim memenuhi hasrat kematian dermawannya dan berkahwin dengan Salmah. Seperti yang telah ditakdirkan, Kassim ditakdirkan untuk bertemu semula dengan Rahimah yang dikasihi semula pada tahun-tahun senja mereka.

## Pelakon

### Pelakon utama
* P. Ramlee sebagai Kassim 
* Neng Yatimah sebagai Rahimah 
* Musalmah sebagai Salmah 

### Pelakon pembantu
* Jamil Sulong
* Ahmad C
* Hashim Nor
* Ulong Jawa
* Marliah
* Fatimah
* Saidi
* Aini Jasmin
* R. Samiadji Widjaya
* Malek Sutan Muda

### Pelakon tambahan
* Ahmad Chetty

## Pautan luar
* 
*
Hati Iblis

Filem **Hati Iblis** merupakan sebuah filem Melayu yang diterbitkan di Singapura yang ketika itu merupakan sebahagian dari Malaya pada tahun 1953. Filem Hati Iblis diterbitkan dalam bentuk filem hitam putih tanpa warna.

Filem Hati Iblis diarah oleh pengarah K.M. Basker pada 1953.

## Ringkasan
* 

## Pelakon
* Ali Rahman
* Aini Hayati
* Daeng Harris
* Jamil Sulong
* Salmah Ibrahim
* Aini Jasmin
* Malek Sutan Muda
* Ulong Jawa
* S. Sudarmaji
* Aziz Sattar
* H. M. Busra
* Mustarjo
* Musalmah

## Lagu
* 

## Pautan luar
*